2000-ben a görög tévé úgy döntött, hogy nem vesz részt, és csak 2001-ben tértek vissza, amikor addigi legjobb eredményüket, egy harmadik helyet értek el. A következő két évben tizenhetedik helyen végeztek. 2004-ben az elődöntőből harmadik helyezettként jutottak tovább. Ugyanezt a szép eredményt a döntőben is megismételték. 252 ponttal harmadikak lettek, ami mai napig az ország legmagasabb elért pontjának számít. Első és egyetlen győzelmüket Helena Paparizou "My Number One" című dala szerezte meg, 2005-ben, így a 2006-os versenynek a görög főváros, Athén adott otthont. Érdekesség, hogy korábban már nyert egy görög énekes, 1972-ben Vicky Leandros, aki Luxemburgot képviselte. A győzelmet követő évtizedben a dalverseny egyik legsikeresebb országa volt.